Sasiboilur hori

Sasiboilur horia (Rhizopogon luteolus) Rhizopogonaceae familiako onddo espezie bat da.   

Oso gaztetan kontsumitu behar da, bere kolore horira heldu aurretik. Antzinatik entsaladetan, plantxan eta haragi gorrien hornigai gisa erabiltzen da. Gaztela-Leonen arrozari gehitzen diote edo oliotan kontserbatu.

Deskribapena 
Karpoforoa: 2 eta 6 cm bitarteko diametrokoa, globo itxurakoa, giltzurrun formakoa edo patata baten antzekoa. Zurixka kolorekoa hasieran, gero hori zikina eta bukaeran oliba-marroi kolorekoa. Gainazala garatxoduna da gaztetan, zahartzean gutxiago ditu eta errezeptakuluaren oinarrian mizelio kordoi lodi batzuk ditu. 

Gleba: Gaztetan zuria da, gero oliba ilun koloreko hauts bihurtzen da.

Etimologia: Luteolus epitetoa latinetik dator, horixka, esan nahi duen "luteolus" hitzetik. Bere koloreagatik.

Jangarritasuna 
Espezie hau heldu gabe dagoenean jan daiteke, baina ez da oso preziatua.

Nahasketa arriskua 
Rhizopogon roseolus eta Rhizopogon vulgaris delakoekin. Mikroskopioa behar da bereizteko.

Sasoia eta lekua 
Udazkenean eta neguan, pinuen basoetako leku hareatsuetan lurperatuta edo erdi lurperatuta.

Banaketa eremua 
Europa, Ipar Amerika, Japonia, Zeelanda Berria, Australia, Txile, Hegoafrika.

Erreferentziak

Kanpo estekak 

Rhizopogonaceae